স্বীকারোক্তিমূলক জবানবন্দিতে হত্যার কথা স্বীকার করে ওবায়দুল দিয়েছে হত্যাকাণ্ডের বিশদ বর্ণনা। একবছর আগে টেইলার্সে রিশাকে প্রথম দেখেছিল সে। তখনই রিশার প্রেমে পড়ে যায় ওবায়দুল। বিভিন্নভাবে চলে প্রেম নিবেদনের চেষ্টা। আর এই প্রেমে ব্যর্থ হয়েই রিশাকে হত্যার পরিকল্পনা করে সে। রিশাকে ছুরিকাঘাত করার পর পালিয়ে যায় নিজের গ্রামের বাড়ি, কিন্তু শেষ রক্ষা হয়নি তার। নীলফামারীর ডোমার এলাকা থেকে স্থানীয় লোকজনের সহায়তায় পুলিশ তাকে ১ সেপ্টেম্বর গ্রেফতার করে।